ВЪПРОСИ И ОТГОВОРИ ПО ПРОЦЕДУРА 

BG161PO003-2.4.01 „ПОДКРЕПА ЗА РАЗВИТИЕТО НА КЛЪСТЕРИТЕ В БЪЛГАРИЯ” 

ОТГОВОР НА ВЪПРОС № 77
ПОЛУЧЕН НА 18.07.2012 г. 
И ПУБЛИКУВАН НА 24.07.2012 г.   
Въпрос № 77 
  Здрвейте, 

Във връзка с процедура BG161PO003-2.4.01 „Подкрепа за развитието на клъстерите в България”, бих искала да задам следните въпроси:

1. Какви са сесиите за оценка на проектни предложения през 2012 г.? 

2. В рамките на компонент II и по-конкретно „разходи за организиране и провеждане на събития за представяне на клъстера и на клъстерни мрежови събития (включително семинари, конференции, тренинги), насочени към разширяване и развитие на дейността на клъстера, както и към привличане на нови клиенти и нови членове на клъстера и създаване на мрежи между членовете на клъстера” – има ли ограничение за броя участващи в тези семинари/тренинги? 

3. На рекламните материали за популяризиране на клъстера допустимо ли е, освен името и логото на клъстера, да се постави и името на фирма – член на обединението, имаща най-активна роля за развитието му? 

4. Как се изпълняват дейностите по участие в семинари и организацията на подобен тип събития – организират се от самия бенефициент или се възлагат на изпълнител? Ако за целта се избира изпълнител, впоследствие бенефициентът как се отчита пред ДО за изпълнение на дейността – с приемо-предавателни протоколи и разходооправдателни документи от изпълнителя или включително и с документация, свързана с участие/провеждане на семинари/трейнинги (например фактури за наем на зала за провеждане на семинар; документи за платена такса участие в международно събитие и др.). 

5. След приключване на проекта необходимо ли е да се запази офиса, за който са поемани режийни разходи по проекта, или е възможно да се премести?

Благодаря предварително.

 

С уважение,

Марина Даскалова

17.07.2012 г. (дата на постъпване на въпроса)
Отговор № 77
1. Съгласно заповед на ръководителя на Управляващия орган сесиите за отваряне на постъпващите по процедурата проектни предложения се провеждат на всеки два месеца.

2. По процедурата няма ограничение в броя на участниците в събития за представяне на клъстера, насочени към разширяване и развитие на дейността му, както и към привличане на нови клиенти и нови членове на клъстера, които са част от дейностите по Компонент 2 на процедурата.
3. Информационните материали за представяне на дейността на клъстера би могло да включват и информация за членовете на клъстера, но не в такава степен, че това да ги превърне от материали за представяне на дейността на клъстера в материали за представяне на отделно предприятие в клъстера.
4. Дейностите по организиране и провеждане на събития за представяне на клъстера се възлагат на изпълнители, които се избират в съответствие с приложимия ред:  Постановление № 55 на МС от 12.03.2007 г. или Закона за обществените поръчки. Информация за необходимите документи, за одобряване на изпълнените дейности и свързаните с тях допустими разходи, е представена в таблица 1 на стр. 29 от Оперативното ръководство за изпълнение на проектите по настоящата процедура. Сред посочените документи в случаите на дейности, които представляват услуги, са приемо–предавателен протокол за приемане на извършените услуги и постигнати резултати, подписан от бенефициента и изпълнителя (Приложение 2.6 Приемо-предавателен протокол за услуги), както и копие на програма, списък с участници, обучителни материали, снимки, сертификати и др. от семинари, обучения, конференции и др. 
Информация за необходимите документи за финансово отчитане на допустимите разходи е включена в таблица 2 на стр. 95 от Оперативното ръководство за изпълнение на проектите. Разходите за организиране и провеждане на събития за представяне на клъстера се отчитат с първичен разходооправдателен документ (фактура) и платежно нареждане, придружено от банково извлечение или фискален бон/вносна бележка доказващи плащането.
5. След приключването на проекта бенефициентът няма задължение да продължи да ползва същия офис, за който са поемани режийни разходи по проекта.

